Source: https://www.tax-fin-lex.si/Zbirke/SodnaPraksaList?nodeId=7103ad16-d480-4657-adde-dbecb84ae904
Timestamp: 2019-09-22 12:32:55+00:00
Document Index: 6968008

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

VSL sodba I Cpg 630/2012
VSL0077845
delilnik stroškov toplotne energije – sprememba delilnika – soglasje odjemalcev – trditveno in dokazno breme
Sklicevanje na zaupanje v pravilnost delilnika, ob izrecni določbi 10. člena Pogodbe, ki smiselno zavezuje tožečo stranko, da ne spreminja obračuna brez spremenjenega delilnika, h kateremu so dali soglasje vsi odjemalci toplotne energije, je zmotno. Trditveno in dokazno breme, da so vsi odjemalci soglašali s spremembo delilnika, je v konkretnem primeru bilo na tožeči stranki, ki pa mu ni zadostila.
VSL sklep II Cp 1664/2013
VSL0071564
ZST-1 člen 11, 34a.
oprostitev plačila sodnih taks – ugovor zoper plačilni nalog – brezposelnost – prejemanje socialne pomoči
Pritožnica priznava, da ne prejema socialne pomoči in drugih sredstev, zato se ne more uspešno sklicevati na peti odstavek 11. člena ZST-1.
VSL sklep I Cp 1165/2013
VSL0073077
ZD člen 175. ZPP člen 333, 333/1.
pravica do pritožbe – dovoljenost pritožbe – stranka zapuščinskega postopka
Pritožnica ni stranka zapuščinskega postopka, zato nima pravice vložiti pritožbo zoper izpodbijani sklep. Njen zahtevek ni dedno pravne narave in ga zato ni mogoče obravnavati v zapuščinskem postopku.
VSM sklep I Cp 756/2013
VSM0021551
ZPP člen 99, 99/1, 205, 205/1, 205/1-1.
prekinitev pravdnega postopka - smrt stranke - preklic pooblastila za zastopanje
Po določbi 1. točke prvega odstavka 205. člena ZPP se postopek prekine, če stranka umre, pa v pravdi nima pooblaščenca.
VSL sklep II Cp 1836/2013
NEPRAVDNO PRAVO – USTAVNO PRAVO
VSL0073117
URS člen 19, 19/1, 35, 51. ZDZdr člen 39, 39/1.
prisilna hospitalizacija – zdravljenje na oddelku pod nadzorom brez privolitve – pogoji
Zadržanje kot skrajni poseg, ki pride v poštev samo v primeru, če milejši ukrepi ne zadostujejo, je dopusten, če so ugotovljene konkretne okoliščine, ki utemeljujejo sklep, da je voljna sfera osebe zaradi duševne bolezni oziroma duševnega stanja prizadeta in da je to vzrok ogrožanja lastnega zdravja oz. zdravja drugih, ali povzročanja hude škode sebi oz. drugim.
VSL sklep II Cp 1759/2013
VSL0071566
ZPP člen 44.
odmera sodne takse – vrednost spornega predmeta
V skladu s tretjim odstavkom 44. člena ZST-1 je prvo sodišče postopalo in izdalo sklep, iz katerega izhaja, da je vrednost spornega predmeta 129.360,70 EUR. Glede na določeno vrednost 129.360,70 EUR pa je sodišče tudi odmerilo sodno takso za pritožbo.
VDSS sklep Pdp 541/2013
VDS0010901
ZPP člen 133, 139, 142, 142/1.
predlog za razveljavitev klavzule pravnomočnosti in izvršljivosti – vročanje – pravna oseba
Ker je bila vročitev zamudne sodbe pravilno opravljena, je klavzula pravnomočnosti in izvršljivosti na tej sodbi zakonita.
VSC sklep I Ip 271/2013
VSC0003485
ZIZ člen 72/I, 72/II, 167, 171.
izvršba na nepremičnine - odlog izvršbe na predlog upnika
Odlog izvršbe je institut, ki vpliva le na izvršbo in njen potek (torej le na opravo izvršilnih dejanj in opravil), ne pa tudi na tek izvršilnega postopka. Zaradi enkratne oprave izvršilnih dejanj, ki se v izvršbi na nepremičnine opravljajo v nujnem sosledju, lahko (prvi in kasneje pristopljeni) upniki svoje pravice in upravičenja, ki jim jih daje ZIZ in ki se nanašajo na samo izvršbo, izvršujejo tako, da s tem ne posegajo tudi v pravice in upravičenja drugih upnikov. Zato predlogu za odlog posameznega upnika ni mogoče ugoditi, če temu nasprotujejo drugi upniki, tudi če mu sicer dolžniki ne nasprotujejo.
VSL sklep II Ip 914/2013
VSL0069050
ZIZ člen 34, 34/3, 40, 40/4.
novo izvršilno sredstvo – obstoj premoženja – obstoj transakcijskega računa v Republiki Sloveniji
Ni dopustno izdati sklepa o izvršbi, tudi za dodatno izvršilno sredstvo ne, ne da bi se ugotovilo, da ima dolžnik pri organizacijah za plačilni promet na ozemlju Republike Slovenije odprt transakcijski ali drug račun.
VDSS sklep Pdp 237/2013
VDS0010789
ZDR člen 184, 184/1. OZ člen 131, 149.
odškodninska odgovornost delodajalca – okužba na delovnem mestu – objektivna odgovornost – nevarna dejavnost
Tožnica je prišla pri svojem delu kot medicinska sestra v stik s pacientko, ki je bila okužena z nalezljivo boleznijo, v okviru svojih delovnih nalog je bila dolžna oskrbeti to pacientko (čeprav niti tožnica niti drugotožena stranka nista bili seznanjeni z okužbo pacientke), zaradi česar je prišlo do tega, da se je s to boleznijo okužila tudi tožnica. Delo v okolju, v katerem je prišla tožnica v stik z okuženo pacientko, je predstavljalo nevarno okolje, ki je pomenilo večjo nevarnost od običajne za okužbo tožnice, zato za škodo, ki jo je tožnica utrpela zaradi okužbe s tuberkulozo, odgovarja drugotožena stranka kot delodajalec po pravilih objektivne odgovornosti.
VSL sklep II Ip 1736/2013
VSL0058586
ZIZ člen 38, 38/2, 72, 72/1, 72/2, 72/3, 72/4. ZPP člen 110.
ustavitev izvršbe na nepremičnine – neplačilo predujma za cenitev – predlog za odlog izvršbe – rok za plačilo predujma – predlog za podaljšanje roka – kvalificiran pooblaščenec – dejanski zastoj postopka – konstitutivni učinek sklepa o odlogu izvršbe
V konkretnem primeru upnikovega predloga za odlog nepremičninske izvršbe ni mogoče smiselno šteti tudi kot predlog za podaljšanje roka za plačilo predujma za cenitev nepremičnin. Sklep o odlogu po prvem odstavku 72. člena ZIZ je konstitutivne narave.
VSL sklep I Cpg 233/2013
VSL0076594
ZPP člen 105a, 339, 339/2, 339/2-12.
delna razveljavitev sklepa o izvršbi – doplačilo sodne takse za redni postopek – fikcija umika tožbe – res iudicata
Potrdilo o pravnomočnosti in izvršljivosti se nanaša zgolj na del sklepa o izvršbi, zoper katerega je bil ugovor dolžnika zavrnjen, torej samo na del, v katerem ni bil razveljavljen. Ker pa je z izpodbijanim sklepom prvostopenjsko sodišče poseglo tudi v že pravnomočen izvršilni sklep, je v tem obsegu pritožbeno sodišče utemeljeni pritožbi tožeče stranke ugodilo in izpodbijani sklep razveljavilo.
VDSS sodba Pdp 834/2012
VDS0010540
ZPP člen 318, 318/1. ZDR člen 42.
zamudna sodba - obveznost plačila - plača
Iz pritožbenih navedb izhaja, da se tožena stranka ne strinja z odločitvijo, da je tožniku dolžna izplačati neizplačane plače, ker naj bi poravnala vse obveznosti do tožnika. S tem tožena stranka uveljavlja pritožbeni razlog zmotne ali nepopolne ugotovitve dejanskega stanja, zaradi katerega pa se zamudna sodba skladno z 2. odstavkom 338. člena ZPP ne more izpodbijati.
VSL sklep I Cp 1516/2013
VSL0073088
ZPP člen 142, 142/4.
vročanje – fikcija vročitve – pravočasnost vloge
Ker je 15 dnevni rok za dvig pisanja neuspešno potekel, je vročevalec pisanje toženki pustil v hišnem predalčniku, ta dan pa se tudi šteje, da je bila vročitev opravljena, kar pomeni, da je za toženko (šele) tedaj začel teči določeni 10 dnevni rok za popravo vloge.
VSM sklep I Ip 539/2013
VSM0021544
ZIZ člen 168, 168/1, 168/2, 168/3, 168/4, 168/5, 168/6.
vpis v zemljiško knjigo po uradni dolžnosti - prekinitev izvršbe - nadaljevanje izvršbe zoper nove dolžnike - izvršba na nepremičnino, katere lastništvo ni izkazano
Pritožnica pravilno izpostavlja, da je bila navedena nepremičnina v zemljiški knjigi vpisana na drugo osebo ter da upnik ni izkazal, da so dolžniki lastniki nepremičnine, na katero je predlagal nadaljevanje izvršbe. Vendar je sodišče prve stopnje v času odločanja o nadaljevanju izvršbe zoper nove dolžnike na to nepremičnino, iz zemljiškoknjižnih podatkov razbralo, da je bil v teku zemljiškoknjižni postopek za predlagani vpis lastninske pravice na nove dolžnike, dediče po pokojnem dolžniku. Prvostopno sodišče je zato tudi po presoji sodišča druge stopnje pravilno štelo, da je v skladu s tretjim odstavkom 168. člena ZIZ že priložena listina, ki je primerna za vpis lastninske pravice (novih) dolžnikov.
VSL sklep II Cp 2612/2012
VSL0073093
ZPP člen 319, 319/1, 324, 324/3, 339, 339/2, 339/2-14, 457, 457/3, 458, 458/1.
spor majhne vrednosti – obrazložitev sodbe – razlogi o odločilnih dejstvih – ugotovljeno dejansko stanje – izrek – absolutna bistvena kršitev določb pravdnega postopka
Standard obrazložitve sodbe v sporih majhne vrednosti je nižji (vsebinska obrazložitev je krajša kot pri sodbi izdani v rednem postopku), kar pa ne pomeni, da lahko manjkajo razlogi o odločilnih dejstvih. Pravnomočen postane le izrek sodbe (sklepa), zato mora biti v njem jasno razvidno, katerim zahtevkom, ki se nanašajo na glavno stvar in stranske terjatve, je sodišče ugodilo in katere zavrnilo.
VSM sklep I Cp 348/2013
VSM0021552
SPZ člen 43, 77, 77/2. ZNP člen 37. ZPP člen 286. ZTRL člen 28, 28/4.
ureditev meje - kriterij močnejše pravice - urejenost meje v katastru - priposestovanje
V kolikor meja še ni dokončno urejena v katastrskem postopku, odpade domneva močnejše pravice po določbi drugega odstavka 77. člena SPZ. To pa še ne pomeni, kot zatrjuje pritožba, da v takšnem primeru ni več mogoče določitev meje po kriteriju močnejše pravice. Odpade le že navedena domneva močnejše pravice. Meja pa se določi na podlagi ugotovljene močnejše pravice.
VDSS sklep Pdp 641/2013
VDS0010845
OZ člen 319. ZDR člen 72, 88, 88/3, 90, 90/3, 109.
obveznost plačila – plača – direktor – pogodba o poslovodenju – odpust dolga – znižanje plače – redna odpoved pogodbe o zaposlitvi s ponudbo nove - odpravnina
Med tožnikom in toženo stranko je bila sklenjena poslovodna pogodba na podlagi 72. člena ZDR, ki v pogodbi o zaposlitvi s poslovodno osebo dopušča možnost drugačne ureditve (od sicer zakonsko opredeljene) tudi v zvezi s plačilom za delo. V tej pogodbi je bilo dogovorjeno, da se lahko osnovna plača tožnika v skladu s sklepom družbenikov prilagaja uspešnosti poslovanja tožene stranke. Skupščina tožene stranke je sprejela sklep, da ostanejo plače zaposlenih v družbi zaradi likvidnostnih težav in negativnega tekočega poslovanja v enaki višini, kot so bile dejansko izplačane v preteklem obdobju. Citirani sklep je predstavljal veljavno podlago (glede na poslovodno pogodbo) za obračun in izplačilo nižje plače tožniku od tiste, ki je bila dogovorjena s poslovodno pogodbo, zato zahtevek tožnika za izplačilo razlike v plači za to obdobje ni utemeljen.
VSL sklep III Ip 997/2013
VSL0078207
predlog za predložitev seznama dolžnikovega premoženja – pravočasnost predloga – ustavitev izvršbe z edinim dovoljenim izvršilnim sredstvom – odlog izvršbe
Kolikor sodišče samo povzroči, da se postopek pravilno ne konča, to ne more iti v breme upnika. V konkretni zadevi je torej potrebno določbo prvega odstavka 31. člena ZIZ razumeti tako, da izvršilni postopek ni bil končan do izteka časa, za katerega je sodišče izvršbo odložilo.
VDSS sodba Pdp 571/2013
VDS0010909
ZDR člen 172. UZ člen 9, 117, 117/3, 239, 239/2.
enaka vrednost vzajemnih dajatev - izobraževanje delavca - prosta izbira zaposlitve - prisilno delo - pogodbena ureditev razmerja - vrnitev dela plače - plačilo stroškov izobraževanja - obveznost ostati v delovnem razmerju – sodniški pripravnik
Ker toženka svoje pogodbene obveznosti, da bo ostala na delu pri tožeči stranki še pet let po opravljenem pravniškem državnem izpitu, ni izpolnila, pri čemer je bila ta neizpolnitev obveznosti posledica ravnanja toženke (delovno razmerje toženke pri tožeči stranki je prenehalo po volji toženke), je dolžna tožeči stranki povrniti sorazmerni del stroškov, ki jih je ta imela v času, ko je toženka opravljala pripravništvo na sodišču.